OpenLLM-France/wikimedia huggingface dataset:
# Pargana

Una pargana és una unitat administrativa del subcontinent indi, utilitzada principalment, però no exclusivament, pels regnes musulmans.
Les parganas van ser introduïdes pel Sultanat de Delhi. La paraula és d'origen persa. Com a unitat d'ingresos, una pargana es compon de diversos mouzas, que són les unitats més petites d'ingressos, i que alhora estan formades per un o més pobles i els camps circumdants. Sota el regnat de Sher Shah Suri, l'administració de les Parganas es va veure reforçada amb l'addició d'altres funcionaris, incloent-hi un shiqdar(cap de policia), un amin o munsif (un jutge civil i oficial que gravava i recaptava els impostos) i un karkun (encarregat del registre).

## Era Mogol

Al segle xvi l'emperador Mogol Akbar va organitzar l'imperi en Subahs els quals se subdividien alhora en Sarkars o districtes, subdividits en Parganas. En el sistema Mogol, els Parganas servien com a unitats d'administració local d'un Sakar. L'administrador d'una Pargana era el Parganait o Parganadar. Altres funcionares d'una Pargana eren el shiqdar (cap de policia), amil (jutge i recaptador d'impostos), bitikchi (cap de comptabilitat i del registre), qanungo (registrador d'impostos) i el fotahdar o khazinadhar (tresorer). Els Parganas tenien costums comuns sobre els drets i responsabilitats de la terra, que eren coneguts com els Pargana Dastur, mentre que cada Pargana tenia les seves pròpies costums en relació amb la renda, honoraris, sous, pesos i mesures, conegut com el nirikh Pargana.

## Raj Britànic

Quan el Raj Britànic es va estendre a les antigues províncies mogols, començant per Bengala, en un principi van mantenir el sistema administratiu de Parganas, però, sota el govern de Charles Cornwallis, el 1793 es va promulgar l'Assentament Permanent, pel qual s'abolia el sistema de Parganas en favor dels sistema de Zamindars en el qual els zamindars es van convertir en els propietaris absoluts de les terres rurals, i abolia el pargana dastur i el pargana nirikh. L'administració britànica constava de districtes, els quals es dividien en tehsils or taluks. La Pargana van seguir sent important com terme geogràfic, persistent en l'estudi de les terres, la identificació de pobles, decrets de la cort, etc.

## Post independència

El sistema administratiu de Parganas va seguir fent-se servir en diversos estats indis, incloent-hi Tonk i Gwalior. Les Parganas va desaparèixer gairebé del tot després de la independència de l'Índia i el Pakistan el 1947, malgrat que la paraula s'utilitza en noms geogràfics, com els districtes de North 24 Parganas i South 24 Parganas a l'estat indi de Bengala Occidental.

## Referències

* (anglès) Hunter, William Wilson, Sir, et al. (1908). Imperial Gazetteer of India, Volume 12. 1908-1931; Clarendon Press, Oxford.
* (anglès) Markovits, Claude (ed.) (2004). A History of Modern India: 1480-1950. Anthem Press, London.

## Enllaços externs

* (anglès) "Pargana" article on Banglapedia
# Gat de vaixell

Els gats de vaixell són gats que viatgen a bord de vaixells. Els gats han estat portats en vaixells per diverses raons, la més important és per agafar ratolins i rates. Els rosegadors a bord d'un vaixell poden malmetre cordes i fustes, a més de menjar-se els aliments que porta la nau. Les rates i els ratolins eren també fonts de malaltia, com per exemple la pesta. Els gats ataquen i maten instintivament aquests rosegadors, d'aquí el servei que fan a bord dels vaixells. També ofereixen companyia, un sentiment de ser a casa, seguretat i camaraderia a mariners que podien ser lluny de casa per períodes llargs, especialment en temps de guerra.
La utilització de gats a bord dels vaixells data de l'Antiguitat, i és encara corrent en nombrosos navilis de comerç o militars al començament del segle xxi.

## Referències

* ↑ «Maybe Rats Aren't to Blame for the Black Death» (en anglès). National geographic, 15-01-2018. [Consulta: 1r maig 2022].
* ↑ Driscoll, Carlos A.; Menotti-Raymond, Marilyn; Roca, Alfred L.; Hupe, Karsten; Johnson, Warren E. «The Near Eastern Origin of Cat Domestication». Science, 317, 01-07-2007, pàg. 519. DOI: 10.1126/science.1139518. ISSN: 0036-8075.
* ↑ Briggs, Helen «How cats conquered the ancient world» (en anglès). BBC News, 19-06-2017.
* ↑ White, Ryan. «HISTORY: Cats in the Navy - Naval Post- Naval News and Information» (en anglès americà). Naval Post, 01-03-2021. [Consulta: 1r maig 2022].

## Vegeu també

* Sam l'Insubmergible

## Enllaços externs

* Gats de vaixells de guerra famosos (anglès)
# Japanese Aero Engine Corporation

Japanese Aero Engines Corporation és un consorci de grans empreses japoneses (Kawasaki Heavy Industries, Ishikawajima-Harima Heavy Industries i Mitsubishi Heavy Industries) format el 1981. A finals de la dècada del 1970, aquestes empreses s'havien associat amb Rolls-Royce per ajudar a desenvolupar l'RJ500, un turboventilador de 89 kN per a avions civils. Tot i que se n'arribaren a construir i provar dos prototips, el projecte RJ500 fou cancel·lat després que Boeing es decantés per un altre motor, el CFM56-3, per al Boeing 737-300.
Cap al 1982, el consorci es concentrà en el desenvolupament d'un motor més avançat de la categoria d'empenyiment de 110 kN per a avions de 150 seients. Pratt & Whitney, MTU i FiatAvio s'uniren al consorci, ja rebatejat International Aero Engines, poc després. La V del nom del motor, IAE V2500, representa, en xifres romanes, el nombre 5, en referència als cinc fabricants de motors d'aviació originals del consorci. Per altra banda, el 2500 es refereix a l'empenyiment de 25.000 lbf (111 kN) que en proporcionava la versió inicial. FiatAvia abandonà el consorci més endavant.
A juny del 2011 hi havia uns 4.500 motors V2500 en servei i comandes per a uns altres 2.000.

## Referències

* ↑ British Broadcasting Corporation. «Rolls-Royce sells its share in IAE to Pratt & Whitney» (en anglès), 13-10-2011. [Consulta: 5 novembre 2019].
# William Kuhlemeier

William Kuhlemeier (Seattle, 14 de gener de 1908 - Carlsbad, 8 de juliol de 2001) va ser un gimnasta artístic estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze en la prova del llançament de maces del programa de gimnàstica, en quedar rere George Roth i Philip Erenberg.

## Referències

* ↑ «Olympedia – Bill Kuhlemeier». [Consulta: 7 octubre 2024].
# Kankurang

El kankurang (també anomenat kankourang, kankouran o konkoran) és un ritual d'iniciació practicat per la comunitat mandenkàs a Gàmbia i el Senegal, sobretot a Casamance i a la ciutat de M'Bour. El nom kankurang designa tant el ritual com el seu personatge principal. S'associa a les cerimònies de circumcisió i ritus d'iniciació.
Segons la tradició, l'origen se'n remunta al Komo, una societat secreta de caçadors l'organització i pràctiques esotèriques dels quals contribuïren a l'emergència dels mandenkàs.
El kankurang és una garantia d'ordre i justícia i creuen que allunya els mals esperits. A més, té un paper de regulació i preservació dels valors socials. El 2005 el kankurang fou proclamat Patrimoni Cultural Immaterial de la Humanitat per la Unesco, i s'inscrigué oficialment en la Llista Representativa al 2008.
El kankurang vesteix amb fulles i branques del mateix color tot el cos, i duu a les mans dos matxets per fer-los sonar i alhora llança un crit agut per informar la població que ha de tornar a sa casa.

## Celebració del ritual

Aquest ritu es duu a terme entre els mesos d'agost i setembre. El personatge central de la cerimònia és el kankurang, un personatge mític interpretat per un iniciat tapat amb una màscara i recobert d'escorça i fibra de l'arbre faara. El ritual inclou diferents etapes com la designació de l'iniciat, la seua investidura per part dels ancians, la seua retirada a la selva i les processons pel llogaret. El kankurang desfila dansant, manejant dos matxets i proferint crits aguts. L'acompanyen antics iniciats i habitants del lloc, que, armats de pals, també canten, ballen i toquen tam-tams.

## Referències

* ↑ El Kankurang, ritu d'iniciació mandenkàs
# Rey Manaj

Rey Aldo Manaj (Lushnjë, el 24 de febrer de 1997) és un futbolista professional albanès que juga com a davanter pel Sivasspor turc i per la selecció d'Albània.

## Trajectòria

Aquest jugador albanès, sortit de l'equip primavera de la Sampdoria, va arribar al juliol de 2014 a la US Cremonese, club de la Sèrie C italiana. La seva bona actuació la temporada 2014-15 va propiciar que l'Inter de Milà el fitxés l'estiu de 2015, i arribaria a disputar 9 partits amb l'equip de l'Giuseppe Meazza.
La temporada 2016-17 jugaria cedit la primera part del campionat de la Sèrie A al Pescara Calcio, i al gener marxaria a l'AC Pisa. Aquesta temporada jugaria una trentena de partits entre els dos equips, marcant un total de 4 gols.
La temporada 2017-18 emigra a segona divisió espanyola per jugar al Granada CF un curs. Al club andalús hi disputaria un total 550 minuts repartits en un total de 20 partits (només 3 d'ells com a titular), i va marcar un gol.
L'estiu de 2018, l'Albacete Balompié aposta pel jove jugador albanès i acorda amb l'Inter de Milà la seva incorporació a préstec per a la temporada 2018/19, incloent una opció de compra xifrada en 2 milions d'euros. Al mes d'octubre, després d'anotar 4 gols en els primers 8 partits oficials, el club manxec anunciava que executaria l'opció de compra que tenia sobre el davanter el 2019.
El 9 de juliol de 2019, l''Alba' feia efectiva l'opció de compra del jugador, que quedava lligat al club fins al juny del 2024.
El 20 de gener de 2020, el Futbol Club Barcelona va fer oficial el seu fitxatge fins al juny de 2023 per jugar al filial.
El 14 d'agost de 2021, Manaj fou definitivament promocionat al primer equip per la temporada 2021–22.
El 31 d'agost de 2021 es va anunciar la cessió de Manaj a l'Spezia Calcio italià, per un any, a canvi de 300.000 euros i fer-se càrrec de la fitxa del jugador, amb una opció de compra no obligatòria de 2,7 milions d'euros. Posteriorment va jugar amb el Watford FC sis partits fins que el seu contracte fou rescindit per mutu acord.

## Referències

* ↑ «#ReiManaj2024 | Albacete Balompié». [Consulta: 9 juliol 2019].
* ↑ «Rei Manaj se incorpora al Barça». FC Barcelona, 20-01-2020. [Consulta: 20 gener 2020].
* ↑ «Memphis, Eric Garcia and Rey Manaj registered for La Liga» (en anglès). FC Barcelona, 14-08-2021 [Consulta: 14 agost 2021].
* ↑ «Rey Manaj’s contract has been terminated by mutual consent». Watford FC. [Consulta: 8 febrer 2023].

## Enllaços externs

* Rey Manaj a National-Football-Teams.com (anglès)
* Dades estadístiques sobre Rey Manaj a soccerbase.com
# Monestir de Matani

El monestir de Matani (en georgià: მატნის ცხრაკარას მონასტერი) forma part d'un complex d'edificis a les muntanyes a 3-5 km a l'oest del poble de Matani, al districte d'Ajmeta de la regió de Kakhètia, a la part oriental de Geòrgia. El monestir de Matani és sota la supervisió de la diòcesi d'Alaverdi, encara que no roman actiu.

## Complex del monestir

El conjunt del monestir consta de diverses esglésies i d'altres edificis monàstics que estan envoltats per un tancament baix. L'edifici principal del monestir és una basílica de planta rectangular (10 m X 8,7 m), que consta de tres naus, i es va construir als segles V al VI en pedra tallada.
Als segles VIII i IX es van construir dues esglésies d'una sola nau més petita. Aquests edificis estan units als murs nord i oest de l'església principal. A l'oest de la basílica principal continua havent-hi una petita església de l'edat mitjana tardana.
Al segle xv es va construir un campanar al monestir. Durant aquest temps, es van pintar les parets de l'església principal amb pintura al fresc, que s'ha mantingut parcialment.

## Edifici principal

L'edifici principal del monestir està edificat a mitjan segle v. És rectangular (10 m X 8,7 m), construït amb llambordes i pedra de petita mida. Algunes de les parts constructives bàsiques són filades de pedra amb tons groguencs. A la part est, té un absis axial, el qual està tallat. Dins de l'altar, es construeix el mur amb un trapezi rectangular. Als segles VIII - IX es van restaurar la part oriental de les parets longitudinals de la meitat superior i part de les cambres. El creuer del nord no té canvis substancials; a la vora d'aquest creuer es troba una escala que dona a una porta exterior que està coberta amb un mig arc.
* Pintura de l'altar
* Pintura de la paret occidental
* Detall de la pintura al fresc de l'interior
* Iconòstasi

## Referències

* ↑ საქართველოს ისტორიისა და კულტურის ძეგლთა აღწერილობა, Band. 2. Tiflis, 2004, p. 116.
* ↑ საქართველოს ისტორიისა და კულტურის ძეგლთა აღწერილობა, Band. 2. Tiflis, 2004, p. 117.
s

## Bibliografia

* Enciclopedia soviética georgiana, volumen. 6, página. 487, Tiflis, 1983.
# Servint en silenci

Servint en silenci (títol original: Serving in Silence: The Margarethe Cammermeyer Story) és un telefilm biogràfic estatunidenc dirigida per Jeff Bleckner sobre el guió de Alison Cross a partir del llibre autobiogràfic de Margarethe Cammermeyer, estrenada l'any 1995. Conta la història de Margarethe Cammermeyer. Ha estat doblada al català.

## Argument

Aquest film explica la vida de la coronel Margarethe Cammermeyer, una dona despatxada de la Guarda Nacional de Washington a causa de la seva homosexualitat (Don't ask, don't tell).

## Repartiment

* Glenn Close: Margarethe Cammermeyer
* Judy Davis: Diane
* Eric Dane: Matt
* Ryan Reynolds: Andy
* Lance Robinson: Tom
* Wendy Makkena: Mary Newcombe
* Jim Byrnes: Vet
* Susan Barnes: el capità Kern
* Jan Rubes: el pare de Margarethe

## Premis i nominacions
### Premis

* 1995:
** Artios Awards: Millor càsting a un telefilm per Valorie Massalas
** Premi Emmy :
*** Millor guió de telefilm on mini-sèries per Alison Cross
*** Millor actriu per Glenn Close
*** millor actriu secundària en minisèrie o telefilm per Judy Davis
* 1996:
** GLAAD Media Awards: Millor telefilm

### Nominacions

* Globus d'or:
** Globus d'Or a la millor minisèrie o telefilm
** Globus d'Or a la millor actriu en minisèrie o telefilm
* Sindicat de Guionistes (WGA): Millor guió original (format llarg)
* Sindicat d'Actors (SAG): Millor actriu (Telefilm o Minisèrie) (Close)

## Referències

* ↑ «Servint en silenci». esadir.cat.
* ↑ «Serving in Silence: The Margarethe Cammermeyer Story». The New York Times.
# Parfondrupt

Parfondrupt és un municipi francès situat al departament del Mosa i a la regió del Gran Est. L'any 2007 tenia 51 habitants.

## Demografia
### Població

El 2007 la població de fet de Parfondrupt era de 51 persones. Hi havia 20 famílies, de les quals 8 eren unipersonals (4 homes vivint sols i 4 dones vivint soles), 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 21 eren l'habitatge principal de la família, 1 era una segona residència i 2 estaven desocupats. 23 eren cases i 1 era un apartament. Dels 21 habitatges principals, 16 estaven ocupats pels seus propietaris, 1 estava llogat i ocupat pels llogaters i 4 estaven cedits a títol gratuït; 1 tenia dues cambres, 2 en tenien tres, 5 en tenien quatre i 13 en tenien cinc o més. 16 habitatges disposaven pel capbaix d'una plaça de pàrquing. A 9 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Parfondrupt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 33 persones, 24 eren actives i 9 eren inactives. De les 24 persones actives 21 estaven ocupades (12 homes i 9 dones) i 3 estaven aturades (1 home i 2 dones). De les 9 persones inactives 1 estava jubilada, 4 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'any 2000 a Parfondrupt hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Parfondrupt a l'INSEE.
* Évolution et structure de la population Fitxa amb el detall de dades de Parfondrupt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# GemCraft

GemCraft és un videojoc del gènere tower defense del qual han sortit tres edicions des del 2008. El jugador és un mag que ha d'impedir amb joies especials que els monstres i dimonis arribin a la base de cada nivell. A mesura que mata enemics o passen segons, acumula mana, energia necessària per construir torres, les joies, combinar-les entre elles per fer-les més poderoses o llançar sortilegis. Els enemics venen en onades successives fins que arravaten tot el mana del jugador (pèrdua del nivell) o bé són assassinats.

## Trama

Les joies tenen poders especials segons el seu color, a part que la seva potència varia segons el grau (forma) que tinguin (un grau més poderós de joia exigeix més mana en la seva creació o ajuntar dues joies del nivell inferior). Els colors són:
* verd: verí que fereix momentàniament els enemics llevant-los vida
* vermell: joia que guanya en poder amb cada mort
* taronja: joia que incrementa el mana amb cada tret
* blau fluix: joia que pot aturar per uns segons els monstres
* blau fosc: joia que alenteix els monstres
* groc: joia que pot disparar dos cops
* caqui: joia que pot disparar a més d'un enemic alhora
* lila: joia que disminueix la defensa dels monstres
El jugador guanya punts d'experiència en batre cada nivell, que li serveixen per augmentar nivells i així reduir el cost de mana de creació d'edificis i joies o bé millorar la potència de les joies.

## Referències

* ↑ «Gemcraft, The Crown Jewel of Flash Gaming Arrives on iOS - iPhone News at IGN». IGN, 14-04-2011. Arxivat de l'original el 13 de setembre 2012. [Consulta: 16 novembre 2016].
* ↑ «GemCraft chapter one: The Forgotten Flash Game». GameSpot. [Consulta: 23 abril 2011].

## Enllaços externs

* GemCraft - Lloc web oficial
* Peer's Take On GemCraft - Web Games Feature at IGN Arxivat 2012-03-29 a Wayback Machine.
* The Joystiq Free Game Club: GemCraft | Joystiq
# Japanese Movie Database

Japanese Movie Database és una base de dades de pel·lícules japoneses de tot tipus. Va ser recopilada principalment per una sola persona. Avui en dia ja no està actualitzada.
Conté 34.000 títols de pel·lícules i 55.000 noms de persones, cobrint les pel·lícules des del 1899 fins al 1999. Els tipus de dades que conté són: l'any de publicació, el títol, el director, el guionista, l'autor original, els actors i les paraules clau.

## Crítiques

Segons Tomohisa Inano, la informació bàsica que ofereix aquesta base de dades és útil per als estudis del cinema i més enllà, car mostra quines pel·lícules són versions d'obres d'autors literaris. També destaca les obres de referència incloses a la web que inclouen una "bibliografia excel·lent sobre pel·lícula japoneses".
Segons A. Gerow (2016), és la base de dades més comprensible de les que hi ha i conté errors.

## Referències

* 1 2 Inano, Tomohisa. «Research on Japanese Cinema». Henry Smith's Home Page. [Consulta: 29 novembre 2018].
* 1 2 Gerow, Aaron. «Introduction». A: Research guide to Japanese film studies. Center for Japanese Studies, The University of Michigan, 2016, p. 3. ISBN 9781929280735.
# William Kwong Yu Yeung

William Kwong Yu Yeung (Hong Kong, 1960) també conegut com a Bill Yeung és un astrònom canadenc nascut a Hong Kong. Treballa en telescopis emplaçats als Estats Units d'Amèrica.
És un prolífic descobridor d'asteroides i també descobridor del cometa 172P/Yeung. Com a curiositat, va descobrir l'objecte J002E3, el qual va ser identificat primer com un asteroide, però ara és sabut que és part d'un coet Saturn V Rocket que va propulsar a l'Apollo 12 a l'espai.
Entre 1999 i 2008 va descobrir un total de 1864 asteroides, el que el converteix en un dels caçadors d'asteroides més eficients.
Va treballar primer per al Rock Finder Observatory (codi IAU 652) a Calgary, Alberta, i ara treballa des del Desert Beaver Observatory d'Arizona (codi IAU 919) i el Desert Eagle Observatory (codi IAU 333).

## Referències

* ↑ Denny, R. B. «Automation Techniques for Scientific Astronomy». The Society for Astronomical Sciences 22nd Annual Symposium on Telescope Science, vol. 22, 01-05-2003, pàg. 17. Bibcode: 2003SASS...22...17D.
* ↑ «40776 Yeungkwongyu (1999 TA21)». Minor Planet Center. [Consulta: 13 juny 2017].
* ↑ Minor Planet Discoverers

## Enllaços externs

* Pàgina del Desert Eagle Observatory
# Kanker (ciutat)

Kanker és una ciutat i municipalitat de l'estat de Chhattisgarh, Índia, capital del districte de Kankerh sitruada a 20° 16′ N, 81° 29′ E﻿ / ﻿20.27°N,81.49°E﻿ / 20.27; 81.49. Al cens del 2001 consta una població de 24.486 habitants. La població de Kanker el 1901 era de 3.906 habitants. Està situada a la vora d'un riu anomenat Dudh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Rho Arietis

«Rho Arietis» té aquests significats:
* Rho1 Arietis, estrella blanca del tipus A de la magnitud aparent +7,01 a 313 anys-llum de la Terra
* Rho² Arietis, gegant vermella del tipus M de la magnitud aparent +5,76 a 404 anys-llum de la Terra, classificada com a estrella variable semiregular i el seu esclat varia de la magnitud +5,62 a +6,01 amb un període de 30 dies
* Rho3 Arietis, nana de la seqüència principal blanca-groga del tipus F de la magnitud aparent +5,58 a 115 anys-llum de la Terra